REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/226-20

29. januar 2021. godine

B e o g r a d

**Z A P I S N I K**

**ŠESTE SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 22. DECEMBRA 2020. GODINE**

Sednica je počela u 9,00 časova.

Sednicom je predsedavao Vladimir Đukanović, predsednik Odbora.

Sednici su prisustvovali članovi Odbora: Sanja Lakić, Velibor Milojčić, Nenad Baroš,Đorđe Dabić, Biljana Pantić Pilja, Jelena Žarić Kovačević, Toma Fila i Sanja Jefić Branković.

Sednici su prisustvovali i: Milica Nikolić, zamenik člana doc.dr Mihaila Jokića; Marijan Rističević, zamenik člana Đorđa Komlenskog i Dejan Kesar, zamenik člana Žarka Mićina.

Sednici nisu prisustvovali članovi Odbora: dr Aleksandar Martinović, Nebojša Pavlović, Dragan M. Marković, Daniel Đivanović i Vladan Zagrađanin, niti njihovi zamenici.

Sednici prisustvuju i: Marija Obradović, ministarka državne uprave i lokalne samouprave i Ivana Savićević, pomoćnica ministarke državne uprave i lokalne samouprave.

Predsednik Odbora je pre prelaska na utvrđivanje dnevnog reda predložio da se na osnovu člana 76. Poslovnika obavi zajednički načelni pretres o svim tačkama predloženog dnevnog reda imajući u vidu da su predlozi zakona međusobno uslovljeni i da su rešenja u njima međusobno povezana, nakon čega će Odbor odlučivati o svakoj tački dnevnog reda posebno.

Članovi i zamenici članova Odbora su **jednoglasno** (sa 12 glasova „za“) odlučili da prihvate ovaj predlog.

Predsednik Odbora je stavio na glasanje, a članovi i zamenici članova Odbora su **većinom** glasova (11 „za“ i 1 nije glasao) utvrdili sledeći

D n e v n i r e d

1. Razmatranje Predloga zakona o izmenama Zakona o državnim službenicima,koji je podnela Vlada (broj 011-1987/20 od 4. decembra 2020. godine) u načelu;

2. Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 011-1990/20 od 4. decembra 2020. godine)u načelu;

3. Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 011 -1992/20 od 4. decembra 2020. godine)u načelu;

4. Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 011 -1992/20 od 4. decembra 2020. godine)u načelu;

5. Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 011-1985/20 od 4. decembra 2020. godine) u načelu.

**ZAJEDNIČKI NAČELNI PRETRES O TAČKAMA 1,2,3,4. i 5. - Razmatranje Predloga zakona o izmenama Zakona o državnim službenicima,koji je podnela Vlada (broj 011-1987/20 od 4. decembra 2020. godine) u načelu; Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 011-1990/20 od 4. decembra 2020. godine)u načelu; Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 011 -1992/20 od 4. decembra 2020. godine)u načelu; Razmatranje Predloga zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, koji je podnela Vlada (broj 011-1988/20 od 4. decembra 2020. godine)u načelu; Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 011-1985/20 od 4. decembra 2020. godine) u načelu.**

Predsedavajući je otvorio zajednički načelni pretres u vezi sa ovim tačkama dnevnog reda i reč dao Mariji Obradović, ministarki državne uprave i lokalne samouprave.

**Marija Obradović** je istakla da se predloženim izmenama utvrđuje novi rok za početak primene ovih zakona kojima se uređuju plate, naknade i druga primanja u svim delovima javnog sektora. Kao razlog je navela situaciju uzrokovanu pandemije virusa COVID 19 na celoj teritoriji Republike Srbije 2020. godine koja još uvek traje i koja je prouzrokovala opterećenje javnog sektora.

Navela je da je nezavisno od odlaganja zakona o reformi plata zaposlenim u javnom sektoru od strane Vlade i narodnih poslanika pružena puna podrška, naročito zaposlenima u sektoru zdravstva, usvajanjem budžeta kojim je omogućeno povećanje plata.

Rekla je da se Predlogom zakona o izmenama Zakona o državnim službenicima pomera rok za početak primene obaveznog raspisivanja konkursa za prijem državnih službenika za rad na određeno vreme zbog povećanog obima posla, na 1. januar 2023. godine, umesto 1. januara 2021. godine. Kao razlog je navela potrebu da se obezbedi efikasan rada državnih organa i u uslovima pandemije, a to ne bi bilo moguće stupanjem na snagu zakona 1. januara 2021. godine.

Predsedavajući je otvorio raspravu u vezi sa ovim tačkama dnevnog reda, pa kako se niko nije javio za reč, zaključio je objedinjenu raspravu o tačkama 1,2,3,4. i 5. nakon čega se prešlo na odlučivanje o svakoj tački dnevnog reda ponaosob.

**PRVA TAČKA: Razmatranje Predloga zakona o izmenama Zakona o državnim službenicima,koji je podnela Vlada (broj 011-1987/20 od 4. decembra 2020. godine) u načelu.**

Predsednik je predložio:

* Da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama Zakona o državnim službenicima, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** (sa 12 glasova „za“) prihvatili navedene predloge.

**DRUGA TAČKA: Razmatranje Predloga zakona o izmenama Zakona o zaposlenima u javnim službama, koji je podnela Vlada (broj 011-1990/20 od 4. decembra 2020. godine)u načelu;**

Predsednik je predložio:

* Da Odbor, u skladu sa članom 155. stav 2. Poslovnika Narodne skupštine, odluči da predloži Narodnoj skupštini da prihvati Predlog zakona o izmenama Zakona o zaposlenima u javnim službama, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** (sa 12 glasova „za“) prihvatili navedene predloge.

**TREĆA TAČKA: Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 011 -1992/20 od 4. decembra 2020. godine)u načelu;**

Predsednik je predložio:

* Da Odbor, u skladu sa članom 155. stav 2. Poslovnika, odluči da predloži Narodnoj skupštini da prihvati Predlog zakona o izmenama Zakona o sistemu plata zaposlenih u javnom sektoru, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** ( sa12 glasova „za“) prihvatili navedene predloge.

**ČETVRTA TAČKA: Razmatranje Predloga zakona o izmenama Zakona o sistemu plata zaposlenih u javnom sektoru, koji je podnela Vlada (broj 011 -1992/20 od 4. decembra 2020. godine)u načelu;**

Predsednik je predložio:

* Da Odbor, u skladu sa članom 155. stav 2. Poslovnika, odluči da predloži Narodnoj skupštini da prihvati Predlog zakona o izmenama Zakona o platama službenika i nameštenika u organima autonomne pokrajine i jedinice lokalne samouprave, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno**  (sa 12 glasova „za“).prihvatili navedene predloge.

**PETA TAČKA: Razmatranje Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, koji je podnela Vlada (broj 011-1985/20 od 4. decembra 2020. godine) u načelu.**

Predsednik je predložio:

* Da Odbor, u skladu sa članom 155. stav 2. Poslovnika, odluči da predloži Narodnoj skupštini da prihvati Predloga zakona o izmenama Zakona o platama zaposlenih u javnim agencijama i drugim organizacijama koje je osnovala Republika Srbija, autonomna pokrajina ili jedinica lokalne samouprave, u načelu.
* Da za izvestioca na sednici Narodne skupštine bude određen predsednik Odbora Vladimir Đukanović.

Članovi i zamenici članova Odbora su **jednoglasno** (sa 12 glasova „za“) prihvatili navedene predloge.

Sednica je završena u 9,20 časova.

SEKRETAR PREDSEDNIK

Sanja Pecelj Vladimir Đukanović